አሜሪካ 60 የሞስኮ ዲፕሎማቶችን ልታስወጣ ነው
አሜሪካ የአውሮፓ ሀገራት በሩስያ ዲፕሎማቶች ላይ የወሰዱትን እርምጃ በመከተል 60 የሞስኮ ዲፕሎማቶችን ልታስወጣ ነውአስቀድሞ 14 የአውሮፓ ህብረት አባል ሀገራት የሩስያን ዲፕሎማቶች እንደሚያስወጡ፥ በህብረቱ ሀላፊ ዶናልድ ታስክ በኩል አስታውቀዋል፡፡በቀጣይም ሌሎች እርምጃዎችን እንደሚተገበሩ የህብረቱ ሀገራት በማስጠንቀቅ ላይ ናቸው፡፡በእስካሁኑ ሂደት የጀርመን የውጪ ጉዳይ ሚኒስቴር አራት የሩስያ ዲፕሎማቶችን ማስወጣቱን ገልፆ፤ እርምጃው ለእንግሊዝ አጋርነትን ያሳየ መሆኑን አሳውቋል፡፡  ፖላንድና ፈረንሳይም የጀርመንን ውሳኔ በተመሳሳይ የተገበሩ ሲሆን ሉቲኒያና ቼክ ሪፑብሊክም እያንዳንዳቸው ሶስት ሶስት የሩስያ ዲፕሎማቶችን እናስወጣለን ብለዋል፡፡ለእንግሊዝ ትብብር ለማሳየት ውሳኔ ካሳለፉ ሀገራት መካከል  ዴንማርክ፣ ጣልያንና ኔዘርላንድ የሚጠቀሱ ሲሆን ሁለት ሁለት ዲፕሎማቶችን የማስወጣት ውሳኔ አሳልፈዋል፡፡በተጨማሪም ስድስት የአውሮፓ ህብረት ሀገራትም በተናጠል ለአንድ አንድ ዲፕሎማቶች የውጡልን ደብዳቤ አስተላልፈዋል፡፡እንደ ዋሽንግተን ሁሉ ዩክሬንም 13 ሩስያውያንን ውሳኔ የተመለከተ ዝርዝር አስመልክቶ ንግግር ያደረጉት ፕሬዝዳንት ፔትሮ ፖሮሼንኮም የወሰድነው እርምጃ ከአውሮፓ ህብረት ሀገራት ጋር ያለንን ጥምረት ያሳየንበት ነው ብለዋል፡፡ሩስያ በመጪው ሰኔ ወር ለምታዘጋጀው የአለም ዋንጫ የአይስላንድ ውጪ ጉዳይ ሚኒስቴር የሀገሪቱ ባለስልጣናት ወደ ሞስኮ እንደማያቀኑ ገልጿል፡፡በዚህ ሁሉ ውርጅብኝ የሩስያ ውጪ ጉዳይ ሚኒስትር ሰርጌ ላቭሮቭ በዲፕሎማቶቻቸው ላይ ለተወሰደው እርምጃ አፀፋውን ለመመለስ ዘግጁ መሆናቸውን ተናግረዋል፡፡ቀደም ባለው ጊዜ ሞስኮ ዋሽንግተን ለምትወሰድው እርምጃ 60 ዲፕሎማቶችን እንደምታስወጣ ማስጠንቀቋን ዘገባው አስታውሷል፡፡አስካሁን ከየሀገራቱ እንዲወጡ ውሳኔ የተላለፈባቸው የሞስኮ ዲፕሎማቶች ቁጥር በድምሩ 100 ደርሷል፡፡በዚህ ውዝግብ እየተሳተፉ ያሉ ሀገራት ቁጥርም 23 መድረሱ ታውቋል፡፡ሩስያ በምዕራባውያን ያረፈባትን በትር በቀላሉ እንደማትመለከትና ፕሬዝዳንት ቭላድሚር ፑቲን በመጪዎቹ ጊዜያት የሚያስተላልፉት ውሳኔ ከሀገራቱ ጋር ባላት ግንኙነት ላይ ተመስርቶ እንደሚቀጥል የከሬምሊን ቃል አቀባይ ዲምትሪ ፔስኮቭን ተናግረዋል፡፡ (ሲ ጂ ቲ ኤን)